फर्रुखाबाद। भारतीय किसान यूनियन (भानू गुट) ने भारी संख्या बल के साथ शुक्रवार को टाउन हॉल फर्रुखाबाद में डेरा डाल दिया। इनमें शहरी क्षेत्र में रहने वाली महिलाओं की संख्या ज्यादा रही। किसान नेताओं ने कई समस्याओं पर प्रशासन के प्रति नाराजगी जाहिर की। चेतावनी भी दी कि किसानों तथा शहरी महिलाओं की समस्याएं हल नहीं की गईं तो इस बार 28 मई को जिलाधिकारी का कार्यालय घेरेंगे और गाय बैल तथा भैंस भी लेकर पहुंचेंगे। समस्याओं और मांगों से संबंधित ज्ञापन प्रभारी तहसीलदार को सौंपा।